el el el el el el el el el el el el el el el el el el el el el el el fr el en el en el el el el el el el el el el uk el en el el el el el el el el el el el el el el el el en el el el el el el el en el en el el el el el el el el el el el el el el el el el en el el el el en el el el el el el el el el el el fr el el fr fr ru uk es ru fr fr el fr fr fr fr fr es fr fr fr el el el el el el el el el el el el el el el el el
Η Υσσέλ (γαλλικά: Ussel) είναι κοινότητα στη νοτιοδυτική Γαλλία, υπονομαρχία του νομού Κορέζ, στην περιοχή Νέα Ακουιτανία. Ο πληθυσμός της κοινότητας ανέρχεται σε 9.736 κατοίκους (2017).[5]
canton of Ussel-Est, canton of Ussel-Ouest, Κορέζ και arrondissement of Ussel
Οι κάτοικοι ονομάζονται Υσσελουά (ζ).[6]
4 Πάρκα, διαδρομές και χώροι πρασίνου
Η κοινότητα Υσσέλ βρίσκεται στο βόρειο τμήμα του νομού Κορέζ, στην περιοχή Νέα Ακουιτανία. Αποτελούσε τμήμα της πρώην διοικητικής περιοχής Λιμουζέν.
Είναι υπονομαρχία του νομού, έχει πληθυσμό 9.736 κατοίκους (απογραφή του 2017)[5] και είναι το κέντρο αστικής περιοχής που συγκεντρώνει 13.532 κατοίκους (2016). Απέχει 52 χιλιόμετρα (62 οδικώς) από την Τυλ,[7] πρωτεύουσα του νομού Κορέζ, 75 χιλιόμετρα (98 οδικώς) από τη Μπριβ-λα-Γκαγιάρντ,[8] τη δεύτερη υπονομαρχία του νομού και 239 χιλιόμετρα (287 οδικώς ) από το Μπορντώ,[9] πρωτεύουσα της Νέας Ακουιτανίας.
Η κοινότητα Υσσέλ βρίσκεται στον Κεντρικό Ορεινό Όγκο (Μασίφ Σαντράλ) στους πρόποδες του οροπεδίου Μιλβάς. Η πόλη βρίσκεται στην κορυφή ενός λόφου ανάμεσα στην κοιλάδα του ποταμού Ντιέζ και την κοιλάδα του ποταμού Σαρσόν και είναι χτισμένη σε μέσο υψόμετρο 631 μέτρα. Η Υσσέλ διασχίζεται από τον Πράσινο μεσημβρινό[10].
Τρία κύρια υδάτινα ρεύματα διατρέχουν την κοινότητα, ο ποταμός Ντιέζ (η πόλη μερικές φορές ονομάζεται Υσσέλ-συρ-Ντιέζ), ο ποταμός Σαρσόν και το ρέμα του Ετάν-Ρου.
Η έκταση της κοινότητας είναι 50,37 τετραγωνικά χιλιόμετρα.
Ο ρωμαϊκός αετός στην πλατεία Βολταίρ
Ηλιακό ρολόι τοίχου στο κέντρο της Υσσέλ
Η καταγωγή της Υσσέλ χρονολογείται από την εποχή των Γαλατών (Εποχή του σιδήρου), όταν όλη η περιοχή του νομού Κορέζ αποτελούσε τμήμα των εδαφών του γαλατικού λαού των Λεμοβίκων.[11] [12]Το όνομα της πόλης προέρχεται πιθανότατα από το γαλατικό Uxello- ή Uxo-, που σημαίνει «υψηλό»[13], επίθετο που χαρακτηρίζει αυτόν τον τόπο ή από μια κελτική θεότητα γνωστή με το όνομα Uxisama.[14]
Στο χώρο της πόλης υπήρχε οχυρωματικός χώρος, το oppidum του Σαρλά που ονομάζεται επίσης oppidum του Στρατοπέδου του Καίσαρα. [15]
Τον 16ο αιώνα, η Υσσέλ έγινε το διοικητικό κέντρο του δουκάτου του Βενταντούρ. Η ιεραρχική δικαιοσύνη μεταφέρθηκε στην Υσσέλ γεγονός που βοήθησε στην ανάπτυξη της πόλης.
Από τον 17ο έως τον 18ο αιώνα, η οικονομία της πόλης βασίζονταν στην κτηνοτροφία και τις παράγωγες δραστηριότητες, όπως τη βυρσοδεψία.[16]
Το 1944, η πόλη γνώρισε δύο ιδιαίτερα σοβαρά γεγονότα: τη σφαγή της Υσσέλ και τη μάχη της Υσσέλ.
Η σφαγή της Υσσέλ: Στις 10 Ιουνίου 1944, οι Γερμανοί σφαγίασαν 47 νέους αντάρτες που εμφανίστηκαν μπροστά στο δημοτικό σχολείο.
Η μάχη της Υσσέλ: Η Υσσέλ ήταν το γενικό αρχηγείο των στρατευμάτων του στρατηγού Κουρτ φον Γιέσερ, που ήταν υπεύθυνος για την πάταξη των αντιστασιακών κινημάτων του Λιμουζέν. Η γερμανική ταξιαρχία δέχτηκε επίθεση τη νύχτα της 15ης-16ης Αυγούστου 1944 από ένα μεγάλο τμήμα ανταρτών του Μυστικού Στρατού και άλλων μακί. Σκληρές μάχες διεξήχθησαν όλη την ημέρα του 16ου και έληξαν τη νύχτα με την παράδοση των Γερμανών, οι οποίοι είχαν 8 νεκρούς, 15 τραυματίες και 88 αιχμαλώτους. Ο Μυστικός Στρατός είχε 3 νεκρούς και 11 τραυματίες.
Η Υσσέλ στεγάζει πολλές βιομηχανίες και επιχειρήσεις στους τομείς:
Δασικά προϊόντα και κατασκευές από ξύλο
Πάρκα, διαδρομές και χώροι πρασίνουΕπεξεργασία
Η κοινότητα Υσσέλ είναι γνωστή χάρη στις πολλές πράσινες φυσικές της περιοχές που προσφέρουν στην πόλη μια ατμόσφαιρα εξοχής. Εκτός από τους κήπους, το πάρκο του δημαρχείου, το πάρκο του μουσείου, το πάρκο του κάστρου της Ντιέζ[17] και η γειτονική περιοχή του ποταμού Ντιέζ (με αθλητικό εξοπλισμό για καγιάκ) υπάρχουν πολλοί φυσικοί χώροι, με μονοπάτια πεζοπορίας και περιπάτου. Κατά τη διάρκεια του διαγωνισμού «Ανθισμένες πόλεις και χωριά» του 2017, η πόλη τιμήθηκε με την ετικέτα Τρία λουλούδια. Το ιππικό κέντρο και το τεράστιο δίκτυο μονοπατιών πεζοπορίας επιτρέπουν την άσκηση πολλών δραστηριοτήτων.
Η Υσσέλ ήταν το βόρειο άκρο της σιδηροδρομικής γραμμής του νομού Κορέζ που συνέδεε την πρωτεύουσα Τυλ με την Υσσέλ.[18] Η γραμμή αυτή δεν λειτουργεί πλέον, όμως πολλά αρχιτεκτονικά στοιχεία και τμήματα της διαδρομής παραμένουν και είναι επισκέψιμα από το κοινό. Πολλοί από τους σταθμούς διατηρούνται και έχουν αποκατασταθεί και έχει δημιουργηθεί μια τουριστική διαδρομή.
Το κάστρο ντε λα Μπορντ
Στους τελευταίους πρόποδες του οροπεδίου Μιλβάς, μεταξύ των ποταμών Σαρσόν και Ντιέζ, η Υσσέλ απεικονίζει το μεσαιωνικό παρελθόν του νομού Κορέζ. Τα κυριότερα μνημεία αρχιτεκτονικής κληρονομιάς της πόλης είναι:
Το κάστρο ντε λα Μπορντ, 15ος αιώνας, επισκευάστηκε κατά τη διάρκεια του 17ου αιώνα.
Το κάστρο ντε λα Μοτ, 16ος αιώνας, ιστορικό μνημείο από το 1980.[19]
Το μέγαρο Βενταντούρ, ιστορικό μνημείο από το 1932.[20]
Η εκκλησία Σαιν-Μαρτέν, 13ος αιώνας, ταξινόμησε ιστορικό μνημείο από το 1926.[21]
Ο ρωμαϊκός Αετός, βρίσκεται στην πλατεία Βολταίρ. Είναι γλυπτό από γρανίτη που ανακαλύφθηκε στη θέση του αρχαίου oppidum που υπήρχε στην περιοχή στην αρχαιότητα. Καθαρίστηκε και μετακινήθηκε το 2009 κατά την ανακαίνιση της πλατείας.
Το παρεκκλήσι της Νοτρ-Νταμ της Σαμπάν.
Η εκκλησία Σαιν-Μαρτιάλ, που ονομάζεται και «Εκκλησία των Μετανοούντων», από την αδελφότητα που εγκαταστάθηκε το 1670.[22]
Το μουσείο της Υσσέλ[23]
↑ «Base officielle des codes postaux» La Poste. 1  Οκτωβρίου 2018.
↑ (Γαλλικά) Code INSEE.
↑ «Populations légales 2019» The National Institute of Statistics and Economic Studies. 12  Ιανουαρίου 2022.
↑ 4,0 4,1 répertoire géographique des communes. Institut national de l'information géographique et forestière. Ανακτήθηκε στις 26  Οκτωβρίου 2015.
↑ 5,0 5,1 . «insee.fr/fr/statistiques».
↑ M. Aylwin Cotton et Sheppard Frere, « Enceintes de l'Âge du Fer au pays des Lémovices  », Gallia, CNRS Éditions, vol. 19, no fascicule 1,‎ 1961, pages 34 à 42 (DOI 10.3406/galia.1961.2314).
↑ Εγκυκλοπαίδεια Πάπυρος Λαρούς Μπριτάνικα τομ. 38 σελ.79
↑ Roger Brunet, «Se situer», dans Roger Brunet, Trésor du terroir. Les noms de lieux de la France : Les noms de lieux de la France, CNRS Editions, 2016, 656 p., pages 99 et 100.
↑ Ernest Nègre,«Noms de peuples gaulois 2421 2546», dans Ernest Nègre, Toponymie générale de la France, Librairie Droz, 1er janvier 1990, 708 p. page 162.
↑ . «ussel19.fr/activites/musee-du-pays-dussel/chapelle-des-penitents/». Αρχειοθετήθηκε από το πρωτότυπο στις 13 Ιουνίου 2019.
↑ . «archive.org/web/20090726002426/ot-ussel.fr/». Αρχειοθετήθηκε από το πρωτότυπο στις 26 Ιουλίου 2009.